b"\n_START_ARTICLE_\nGoslar\n_START_SECTION_\nZgodovina\n_START_PARAGRAPH_\nPridobivanje \xc5\xbeelezne rude je bilo v regiji Harz obi\xc4\x8dajno \xc5\xbee od rimskih \xc4\x8dasov. Prvi znani dokazi za rudarjenje in taljenje segajo v 3. stoletje. Med izkopavanji v Angliji so odkrili tudi stare grobne pridatke iz Harzove rude. Naselje na potoku reke Gose je bilo prvi\xc4\x8d omenjeno v listini leta 979, ki jo je izdal cesar Oton II.; bil je na sa\xc5\xa1kih ozemljih Otonove rodbine in je verjetno na tem mestu obstajala kraljeva pfalca (K\xc3\xb6nigspfalz). To je postalo \xc5\xa1e bolj pomembno, ko so na bli\xc5\xbenjem Rammelsbergu, danes rudarskem muzeju, odkrili obse\xc5\xbene zaloge srebra._NEWLINE_Ko je Otonov potomec Henrik II. za\xc4\x8del sklicevati cesarske sinode v pala\xc4\x8di v Goslarju od leta 1009 dalje, je mesto postopoma zamenjalo kraljevo pala\xc4\x8do Werla kot osrednje mesto zbiranja v sa\xc5\xa1kih de\xc5\xbeelah; razvoj, ki so ga ponovno uveljavili salijski (\xc2\xbbfrankovski\xc2\xab) cesarji. Konrad II., izvoljeni sveti rimski kralj, je v Goslarju leta 1024  praznoval bo\xc5\xbei\xc4\x8d in naslednje leto postavil temelje za novo cesarsko pala\xc4\x8do (Kaiserpfalz Goslar). Tr\xc5\xbene pravice segajo v leto 1025._NEWLINE_Goslar je postal priljubljeno prebivali\xc5\xa1\xc4\x8de Konradovega sina Henrik III., ki je v pala\xc4\x8di ostal pribli\xc5\xbeno dvajsetkrat. Tukaj je sprejel mad\xc5\xbearskega kralja Petra Orseola in poslance kneza Jaroslava I. Kijevskega, ter imenoval \xc5\xa1kofe in vojvode. Leta 1051 je zgradil kolegijsko cerkev sv. Simona in sv. Juda, ki jo je posvetil nad\xc5\xa1kof Hermann iz K\xc3\xb6lna, ki se je nato razvila v pomemben center za usposabljanje Reichsepiskopata. Isto\xc4\x8dasno je v pfalci podalj\xc5\xa1al reprezentan\xc4\x8dno dvorano Aula Regis. 11. novembra 1050 se je v Goslarju rodil Henry IV. Septembra 1056 je pape\xc5\xbe Viktor II. obiskal Henrika III. v Goslarju in ponovno posvetil kolegijsko cerkev. To sre\xc4\x8danje je \xc5\xa1e enkrat pokazalo enotnost med cesarjem in pape\xc5\xbeem v smislu civitas dei. Po njegovi smrti, nekaj tednov kasneje, so srce Henrika III. pokopali v Goslarski kolegijski cerkvi sv. Simona in sv. Juda, njegovo telo pa je v oboku dru\xc5\xbeine Salijcev v stolnici v Speyerju. Od stolnice je ohranjena le severna veranda; glavna stavba je bila poru\xc5\xa1ena v za\xc4\x8detku 19. stoletja._NEWLINE_Pod Henrikom IV. je Goslar ostal sredi\xc5\xa1\xc4\x8de cesarske vladavine, vendar pa so se konflikti okrepili, kot je bil nasilni spor o nasledstvu na Binko\xc5\xa1ti leta 1063. Medtem ko je Henrik \xc5\xbeelel zagotoviti ogromno bogastvo, ki je izhajalo iz rudnikov srebra Rammlesberg, kot kraljevo posest ('domena', nem\xc5\xa1ko landgut), je nezadovoljstvo lokalnih plemi\xc4\x8dev izbruhnilo v Sa\xc5\xa1kem uporu leta 1073\xe2\x80\x9375. V kasnej\xc5\xa1em Velikem sa\xc5\xa1kem uporu so dr\xc5\xbeavljani Goslarja stali na strani anti-kralja Rudolfa iz Rheinfeldena, ki je leta 1077 vodil kne\xc5\xbeji zbor. Vstajniki prvih nekaj let niso imeli uspeha. Henrik IV. je v glavnem u\xc5\xbeival podporo navadnega ljudstva razen Sa\xc5\xa1ke, kjer so bili Salijci osovra\xc5\xbeeni, saj so pred tem krvavo zadu\xc5\xa1ili upor. Ko je leta 1080 pape\xc5\xbe Gregor ponovno ekskomuniciral Henrik, je jeseni istega leta v bitki pri Hohenm\xc3\xb6lsenu padel Rudolf in uporniki so ostali brez vodje. Henrik je to izkoristil za obra\xc4\x8dun z Gregorje v Italiji. Njegov pohod na Rim leta 1084 je rezultiral Gregorjevo kapitulacijo in Henrika kronal za cesarja. leta 1085 so uporniki na\xc5\xa1li novega vodju Hermanna iz Salma, ki pa ni \xc5\xbeelel postati lutka v rokah velika\xc5\xa1ev. Po njegovem umiku se je upora prakti\xc4\x8dno kon\xc4\x8dal._NEWLINE_Henrikovo kronanje je mestu Goslar prineslo status cesarskega mesta._NEWLINE_Spomladi 1105 je Henrik V. sklical sa\xc5\xa1ke posesti v Goslarju, da bi pridobil podporo za odstavitev o\xc4\x8deta Henrika IV. V naslednjem letu je bil izvoljen za kralja, v \xc4\x8dasu njegove vladavine pa je imel v pala\xc4\x8di Goslar \xc5\xa1est cesarskih skup\xc5\xa1\xc4\x8din (Reichstag). To tradicijo so sprejeli njegovi nasledniki Lotar III. in celo vladarji Hohenstaufen Konrad III. in Friderik I. Barbarossa. Po njegovi izvolitvi leta 1152 je kralj Friderik imenoval vojvodo Welfov Henrika Leva za cesarskega vogta (sodni izvr\xc5\xa1itelj) rudnikov v Goslarju; kljub temu pa je nezadovoljni vojvoda oblegal mesto in na sre\xc4\x8danju 1173 v Chiavenni zahteval, da bi obdr\xc5\xbeal vodenje posesi, da bi podprl Barbarossove italijanske akcije. Ko je bil Henrik Lev leta 1180 kon\xc4\x8dno razgla\xc5\xa1en, je imel ru\xc5\xa1evine rudnikov Rammelsberg._NEWLINE_Pomen Goslarja kot cesarskega prebivali\xc5\xa1\xc4\x8da se je za\xc4\x8del zmanj\xc5\xa1evati pod vladavino Barbarossovih potomcev. Med nem\xc5\xa1kim sporom za prestol je leta 1198 kralj Oton IV. oblegal mesto, vendar se je moral sprijazniti s silami svojega tekmeca Staufovca Filipa \xc5\xa0vabskega. Otonove \xc4\x8dete so leta 1206 ponovno napadle in oplenile Goslar. Tukaj je imel Friderik II. zadnjo cesarsko skup\xc5\xa1\xc4\x8dino. Z velikim medvladjem po njegovi smrti leta 1250 se je Goslarjeva cesarska doba kon\xc4\x8dala._NEWLINE_Medtem ko so se cesarji umaknili iz severne Nem\xc4\x8dije, so se v Goslarju okrepile dr\xc5\xbeavljanske svobo\xc5\xa1\xc4\x8dine. Ob\xc4\x8dinski svet (Rat) se prvi\xc4\x8d omenja leta 1219. Dr\xc5\xbeavljani so si prizadevali za nadzor nad rudniki srebra Rammelsberg in se leta 1267 pridru\xc5\xbeili Hanzeatski ligi. Poleg rudarstva v Zgornjem Harzu so postali pomembni tudi trgovina, Gose pivo, kasneje tudi skrilavec in \xc5\xbeveplova kislina. Do leta 1290 je svet pridobil vogtove pravice in potrdil status svobodnega cesarskega mesta. Leta 1340 so od cesarja Ludvika Bavarca dr\xc5\xbeavljani pridobili Heerschild pravice (latinsko clipeus militaris - \xc5\xa1\xc4\x8dit vite\xc5\xa1tva). Goslarjevo mestno pravo je bilo zgled za \xc5\xa1tevilne druge ob\xc4\x8dine, podobno zakon o rudarstvu Goslarja, kodificiran leta 1359._NEWLINE_V zgodnjem novem veku sta se pojavila tako rast rudarstva kot tudi nara\xc5\xa1\xc4\x8dajo\xc4\x8di konflikti z vojvodami Braunschweig-L\xc3\xbcneburg, predvsem s princem Henrikom V. Wolfenb\xc3\xbcttelskim, ki je leta 1527 prevzel rudnike Rammelsberg in raz\xc5\xa1iril gozdove Harza. \xc4\x8ceprav so Goslarski dr\xc5\xbeavljani  uspe\xc5\xa1no vlo\xc5\xbeili prito\xc5\xbebo Reichskammergericht, so kasnej\xc5\xa1e naporni boji z vojvodo trajali desetletja. Goslar je bil za\xc4\x8dasno pod cesarsko prepovedjo (Reichsacht). Protestantsko reformacijo je v mesto uvedel teolog Nicolaus von Amsdorf, ki je leta 1531 izdal prvo cerkveno ustavo. Za uveljavitev neodvisnosti so se dr\xc5\xbeavljani leta 1536 pridru\xc5\xbeili  \xc5\xa0malkaldenski zvezi proti katoli\xc5\xa1ki politiki Habsbur\xc5\xbeanov cesarja Karla V.. \xc5\xa0malkaldenske sile so dejansko zasedle zemlji\xc5\xa1\xc4\x8da Henrika V. Wolfenb\xc3\xbcttla. Ko so jih leta 1547 v bitki pri M\xc3\xbchlbergu premagale cesarske sile, je vojvoda Welfov nadaljeval s povra\xc4\x8dilnimi ukrepi._NEWLINE_Leta 1577 so dr\xc5\xbeavljani Goslarja podpisali luteransko Konkordienformel (avtoritativna luteranska izjava vere). Po letih dolgotrajnih spopadov so kon\xc4\x8dno morali podeliti vojvodi Henriku in njegovemu sinu Juliju obse\xc5\xbene rudarske pravice, ki sta na koncu odpravila mestni svet. Kljub temu je bilo zavrnjenih ve\xc4\x8d poskusov vojvodstva Braunschweig za vklju\xc4\x8ditev statusa cesarskega mesta. Goslar in njegovo gospodarstvo je mo\xc4\x8dno prizadela tridesetletna vojna, predvsem finan\xc4\x8dna kriza Kipper und Wipper leta 1620, ki je privedla do \xc5\xa1tevilnih uporov in pogromov. Soo\xc4\x8deni z obnovljenimi agresijami, ki jih je naredil vojvoda Kristijan mlaj\xc5\xa1i Braunschweig\xc5\xa1ki, so dr\xc5\xbeavljani iskali podporo cesarskih voja\xc5\xa1kih voditeljev Tillyja in Wallensteina. _NEWLINE_Mesto so zasedle \xc5\xa1vedske sile kralja Gustava Adolfa med letoma 1632 do 1635. _NEWLINE_Leta 1642 je bil sklenjen mirovni sporazum med cesarjem Ferdinandom III. in vojvodom Avgustom mlaj\xc5\xa1im. Upanje dr\xc5\xbeavljanov Goslarja, da ponovno pridobijo rudnike Rammelsberg se ni izpolnilo._NEWLINE_Goslar je ostal zvest cesarski oblasti, slovesno praznuje vsak pristop cesarja svetega rimskega cesarstva. \xc4\x8ceprav se je mesto mo\xc4\x8dno sklicevalo na svoje velike srednjeve\xc5\xa1ke tradicije, se je neprestano zmanj\xc5\xa1evalo in postajalo vse bolj zadol\xc5\xbeeno. _NEWLINE_Ko je  Goethe leta 1777 bival v Goslarju, ga je imenoval \xc2\xbbcesarsko mesto, ki je utonilo in s svojimi privilegiji\xc2\xab. V zimskem \xc4\x8dasu 1798, najhladnej\xc5\xa1em v stoletju, je v mestu bival mladi angle\xc5\xa1ki pesnik William Wordsworth. Da bi odpravil domoto\xc5\xbeje, je za\xc4\x8del pisati nekaj verzov o svojem otro\xc5\xa1tvu, ki bi se s\xc4\x8dasoma razvil v mojstrovino, ki je bila po njegovi smrti objavljena v 13 delih kot The prelude. _NEWLINE_Prve upravne reforme so sprejeli svetniki dru\xc5\xbeine Siemens. Status cesarske neposrednosti je bil kon\xc4\x8dno izgubljen. Goslar v \xc4\x8dasu napoleonskih vojn leta 1802 priklju\xc4\x8dili pruski sili, kar je potrdila nem\xc5\xa1ka mediatizacija (teritorialna rekonstrukcija) naslednje leto. V okviru pruske vladavine je nadaljnje reforme uveljavljal svetnik Christian Wilhelm von Dohm. Za\xc4\x8dasno del kraljevine Vestfalije ob pruskem porazu v bitki pri Jeni \xe2\x80\x93 Auerstedtu leta 1806 je Goslar kon\xc4\x8dno dodeljen novoustanovljenemu kraljestvu Hannover z resolucijo dunajskega kongresa. Stolnica je bila prodana in poru\xc5\xa1ena med letoma 1820 in 1822, za katero je v svojem popotni\xc5\xa1em poro\xc4\x8dilu  Harzreise s potovanja v hribovje Harz, ogor\xc4\x8den \xc5\xbealoval Heinrich Heine. Spet pod prusko vladavino po avstro-pruski vojni leta 1866 je Goslar postal priljubljena upokojenska rezidenca (Pensionopolis) in garnizijsko mesto pruske vojske. Kralji in cesarji rodbine Hohenzoller so obnovili cesarsko pala\xc4\x8do, vklju\xc4\x8dno s stenskimi slikami Hermana Wislicenusa._NEWLINE_Po nacisti\xc4\x8dnem prevzemu oblasti leta 1933 je minister Richard Walther Darr\xc3\xa9 solo\xc4\x8dil Goslar kot  sede\xc5\xbe kmetijske korporacije Reichsn\xc3\xa4hrstand. Leta 1936 je mesto dobilo naziv Reichsbauernstadt. V \xc4\x8dasu nem\xc5\xa1kega oboro\xc5\xbeevanja je bila severno od mesta zgrajena letalska baza Luftwaffe, v bli\xc5\xbeini pa je bilo ve\xc4\x8d vojnih dobaviteljev, vklju\xc4\x8dno s podru\xc5\xbenicami  koncentracijskih tabori\xc5\xa1\xc4\x8d  Buchenwald in  Neuengamme. Vendar pa je zgodovinsko mesto med drugo svetovno vojno u\xc5\xa1lo strate\xc5\xa1kemu bombardiranju._NEWLINE_Goslar je bil del britanske okupacijske cone od leta 1945 in je bil tabori\xc5\xa1\xc4\x8de razseljenih oseb. V \xc4\x8dasu hladne vojne je bilo mesto blizu notranje nem\xc5\xa1ke meje glavno mesto garnizije za zahodno nem\xc5\xa1ko vojsko, mejno policijo in francoske sile v Nem\xc4\x8diji. Po padcu berlinskega zidu so voja\xc5\xa1nice izpraznili in izgubili velik gospodarski dejavnik. Rudniki Rammelberg so bili kon\xc4\x8dno zaprti leta 1988, po tiso\xc4\x8dletni zgodovini rudarjenja._NEWLINE_Poleti 2018 je bilo na strehi stolnice odkrito ustekleni\xc4\x8deno napisano sporo\xc4\x8dilo z dne 26. marca 1930, ki so ga podpisali \xc5\xa1tirje krovci, ki so ob\xc5\xbealovali gospodarsko stanje te dr\xc5\xbeave. Steklenico je odkril krovec, ki je bil vnuk enega od podpisnikov, ki je bil leta 1930 18-letni krovec. \xc5\xbdupan Goslarja je steklenico zamenjal s kopijo sporo\xc4\x8dila iz leta 1930 in dodal svoje zaupno sporo\xc4\x8dilo.\n_START_SECTION_\nGeografija\n_START_PARAGRAPH_\nGoslar le\xc5\xbei sredi zgornje polovice Nem\xc4\x8dije, pribli\xc5\xbeno 40 kilometrov ju\xc5\xbeno od Braunschweiga in pribli\xc5\xbeno 70 km jugovzhodno od glavnega mesta Hannover. Hrib Schalke je najvi\xc5\xa1ja vzpetina znotraj ob\xc4\x8dinskih meja s 762 m. Najni\xc5\xbeja to\xc4\x8dka 175 m je v bli\xc5\xbeini reke Oker. Geografsko gledano Goslar tvori mejo med Hildesheim B\xc3\xb6rde, ki je del severnonem\xc5\xa1ke ni\xc5\xbeine in hribovjem Harz, ki je najvi\xc5\xa1ji, najsevernej\xc5\xa1i podalj\xc5\xa1ek nem\xc5\xa1kega osrednjega vi\xc5\xa1avja. Za Hildesheim B\xc3\xb6rde so zna\xc4\x8dilne ravnice z bogatimi glinastimi tlemi - ki se uporabljajo v kmetijstvu za pridelavo sladkorne pese - prepletene z ve\xc4\x8d hribovskimi obmo\xc4\x8dji, splo\xc5\xa1no znanimi kot Hildesheimer Wald in Salzgitter-H\xc3\xb6henzug. Na severovzhodu se Harly-Wald razprostira do reke Oker, na vzhodu Goslar pa meji na nem\xc5\xa1ko zvezno de\xc5\xbeelo Sa\xc5\xa1ka-Anhalt._NEWLINE_Neposredno na jugu se hribovje Harz dvigne nad zgodovinskim mestnim jedrom na vi\xc5\xa1ini 636 metrov kot Rammelsberg. V pokrajini prevladujejo prostrani gozdovi. Najve\xc4\x8dja reka, ki pre\xc4\x8dka ob\xc4\x8dinske meje, je Oker s pritoki Gose / Abzucht in Radau. Reka Gose izvira pribli\xc5\xbeno 9 kilometrov jugozahodno od Goslarja na prelazu Auerhahn (638 m) vzhodno od hriba Bocksberg. Na severnem vzno\xc5\xbeju Herzberga (632 m) se sre\xc4\x8da z manj\xc5\xa1im potokom Abzucht, preden se izliva v Oker. Potoka D\xc3\xb6rpke in Gelmke te\xc4\x8deta iz vzno\xc5\xbeja Harza na jugu v obmo\xc4\x8dje ob\xc4\x8din Goslar, kjer se izlivata v Abzucht.\n_START_SECTION_\nSosednja obmo\xc4\x8dja\n_START_PARAGRAPH_\nSosednja obmo\xc4\x8dja so: Liebenburg, Schladen-Werla (okro\xc5\xbeje Wolfenb\xc3\xbcttel), Osterwieck (okro\xc5\xbeje Harz, Saxony-Anhalt), Bad Harzburg, Clausthal-Zellerfeld (Oberharz) in Langelsheim.\n_START_SECTION_\nGospodarstvo\n_START_PARAGRAPH_\nSredi\xc5\xa1\xc4\x8de mesta Goslar je regionalni nakupovalni center v regiji Severni Harz. Tu so veleblagovnice, ve\xc4\x8d supermarketov, elegantni butiki in restavracije. Enkrat tedensko obstaja tudi tr\xc5\xbenica, kjer kmetje prodajajo svoje lokalne proizvode. Obstaja tudi ve\xc4\x8d prodajalcev avtomobilov._NEWLINE_Turisti\xc4\x8dni sektor je v Goslarju v razcvetu. Ve\xc4\x8d hotelov in no\xc4\x8ditev z zajtrkom je v ali blizu centra mesta. Poleg tega je mesto postalo priljubljeno letovi\xc5\xa1\xc4\x8de za starej\xc5\xa1e in v mestu je veliko domov za oskrbo._NEWLINE_Goslar je postal priljubljeno konferen\xc4\x8dno mesto. Hotela Achtermann in Kaiserpfalz sta priljubljena kongresna centra, ki sta med drugimi gostitelja letnih Nem\xc5\xa1kih cestnih in prometnih dni (Deutscher Verkehrsgerichtstag)._NEWLINE_Najve\xc4\x8dji delodajalci so H.C. Starck (kemijska dru\xc5\xbeba), turisti\xc4\x8dni sektor in dr\xc5\xbeavne slu\xc5\xbebe. Mnogi prebivalci Goslarja se vozijo v Salzgitter, kjer je proizvodnja avtomobilov, jeklarna in slu\xc5\xbebe belih ovratnikov._NEWLINE_Dr.-Herbert-Nieper-Krankenhaus je zasebna bolni\xc5\xa1nica skupine Asklepios Harzkliniken, ki slu\xc5\xbei ve\xc4\x8dji regiji Harz. Obstaja ve\xc4\x8d splo\xc5\xa1nih zdravnikov, zobozdravnikov in specializiranih zdravnikov in nujna slu\xc5\xbeba."